**Durerea e mierea din lacrimi**

*Mihai Păcuraru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DUREREA E MIEREA DIN LACRIMI

Mă minunez de lumina din mine,din lucruri,

de nimbul culorilor în care se joacă apa după oboseala căderii.

Cel mai puternic e lemnul și lumina din cuiele rămase

adânc în voi și în mine,călător pe o pasăre de pradă.

Lumină din lumina ce arde lemnul

fără scrum,vârtejul e flacăra și oamenii norii,

iar durerea e mierea ce curge în loc de

lacrimi,pe casele în care copiii văd sângele din cuie.